**Nadväzujeme spoluprácu s Maticou slovenskou**

V rámci Matičných slávností konaných v tomto roku v Trnave zorganizovala Matica slovenská seminár, na ktorom riaditelia jednotlivých matičných ústavov prezentovali svoje pracoviská. Z hľadiska spolupráce s našou školou je obzvlášť prínosné nadviazanie kontaktu s riaditeľom Slovenského historického ústavu a známym autorom mnohých oceňovaných publikácií Doc. PhDr. Ivanom Mrvom, CSc., ktorý napriek svojmu pracovnému vyťaženiu prisľúbil, že nás začiatkom novembra navštívi a priblíži študentom okolnosti vzniku prvej Československej republiky, ktorej storočnicu si budeme pripomínať na jeseň budúceho roka. Potešiteľnou informáciou je tiež možnosť zapojenia sa žiakov našej školy do viacerých zaujímavých literárnych súťaží. Zostáva len veriť, že nadviazanie prvých kontaktov s matičnými pracoviskami bude základom budúcej plodnej spolupráce (nielen) v prospech rozširovania národného povedomia našich študentov.

PhDr. Peter Sokolovič, PhD.